recursal/SuperWikiNEXT-32B huggingface dataset:
|  |  |
| --- | --- |
|  | 
An evil laugh, with echo effects applied


---

 |
| *Έχετε προβλήματα με ; Δείτε βοήθεια πολυμέσων.* |

Το **σατανικό γέλιο** είναι ένα μακρύ γέλιο από κακοποιό σε έργο μυθοπλασίας. Η αγγλική έκφραση "evil laugh" για το «σατανικό γέλιο» χρονολογείται τουλάχιστον από το 1860. Η παρόμοια έκφραση "Wicked laugh" «πονηρό γέλιο» μπορεί να βρεθεί ακόμη και νωρίτερα, χρονολογούμενη από τουλάχιστον το 1784. Μια άλλη παραλλαγή, το «σαρδόνιο γέλιο», εμφανίζεται το 1714 και πιθανώς ακόμα πιο παλιά.

Στα κόμικς, όπου οι υπερκακοί ξεσπούν σε τέτοια γέλια, αποδίδονται συνήθως στην αγγλική έκδοση ως *mwahahaha*, *mwhahaha*, *muahahaha*, *hehehehe,* bwuhuhuhaha*, κ. λπ.* (Συγκρίνετε με το χο-χο-χο.) Αυτές οι λέξεις επίσης χρησιμοποιούνται ευρέως στο διαδίκτυο, τα ιστολόγια, σε bulletin board systems, και σε παιχνίδια. Εκεί γενικά χρησιμοποιούνται όταν επιτυγχάνεται κάποια μορφή νίκης, ή για να δείξει την υπεροχή πάνω σε κάποιον άλλο. Οι λέξεις συχνά χρησιμοποιούνται ως επιφωνήματα, και λιγότερο συχνά ως ουσιαστικά.

Κατά τη διάρκεια της δεκαετίας του 1930, το δημοφιλές ραδιοφωνικό πρόγραμμα *Η σκιά* χρησιμοποίησε ένα σατανικό γέλιο ως μέρος της παρουσίασης. Αυτό είχε παιχτεί από τον ηθοποιό Φρανκ Ρέντικ, και το γέλιο του συνέχισε να χρησιμοποιείται ακόμη και μετά την ανάληψη του πρωταγωνιστικού ρόλου από τον Όρσον Γουέλς. Το σατανικό γέλιο που έχει παιχτεί από τον Βίνσεντ Πράις έχει χρησιμοποιηθεί ή αντιγραφεί πολλές φορές στο ραδιόφωνο, τον κινηματογράφο, τη μουσική και την τηλεόραση, και είναι χαρακτηριστικό ιδίως στο τέλος του βιντεοκλίπ για το Thriller του Μάικλ Τζάκσον.

Σε ταινίες, το κακό γέλιο συχνά γεμίζει το κενό της εικόνας όταν ο "κακός" είναι εκτός κάμερας. Σε τέτοιες περιπτώσεις, το γέλιο ακολουθεί τον ήρωα ή το θύμα, καθώς προσπαθούν να ξεφύγουν. Ένα παράδειγμα είναι το *Ο Ιντιάνα Τζόουνς και οι κυνηγοί της χαμένης κιβωτού*, όπου το γέλιο του Μπέλοκ ηχεί στη ζούγκλα της Νότιας Αμερικής, ενώ ο Ιντιάνα Τζόουνς προσπαθεί να ξεφύγει από τους Χοβίτος.

Στην τηλεοπτική σειρά *Ντάλας*, ο Τζέι Αρ Γιούινγκ (Λάρι Χάγκμαν) συχνά ξεσπούσε στο σήμα κατατεθέν του, το σατανικό γέλιο, όποτε ήξερε ότι είχε καταφέρει να επιβληθεί σε κάποιον, ειδικά στον Κλιφ Μπαρνς (Ken Kercheval).

Αναφορές
--------

1. ↑  Littell, Eliakim; Littell, Robert S.; Making of America Project (1860), «The Luck of Ladysmede, part X», *Littell's The living age* (Littell, son & company) **64**: 228,
2. ↑  Burney, Fanny (1784), Barrett, Charlotte, επιμ. *Diary and Letters of Madame D'Arblay: 1778 to 1784*, Bickers and son, σελ. 279,
3. ↑  Steele, Richard; Addison, Joseph (April 14, 1714), *The Guardian*, **1**, J. Tonson, σελ. 118,
4. ↑  Zawacki, Neil· Dignan, James (2003). *How to be a villain: evil laughs, secret lairs, master plans, and more!!!*. Chronicle Books. σελ. 23. ISBN 0-8118-4666-0.
5. ↑  Mott, Robert L. (2009). *The audio theater guide: vocal acting, writing, sound effects and directing for a listening audience*. McFarland. σελ. 31. ISBN 0-7864-4483-5.

Εξωτερικοί σύνδεσμοι
--------------------

* Σατανικό Γέλιο στην TV Tropes
Willys Jeep Utility Wagon του 1962.
Willys Jeep «IKA Estanciera» στο Ροσάριο της Αργεντινής.
Τα **Willys Jeep Station Wagon**, **Jeep Utility Wagon** και **Jeep Panel Delivery** είναι αυτοκίνητα που παράχθηκαν από τους Willys και Kaiser Jeep στις Ηνωμένες Πολιτείες από το 1946 έως το 1964, με την παραγωγή του ειδικά στην Αργεντινή και στη Βραζιλία να συνεχίζεται μέχρι το 1970 και το 1977 αντίστοιχα. Ήταν τα πρώτα τζιποειδή station wagon μαζικής παραγωγής που σχεδιάστηκαν και κατασκευάστηκαν ως επιβατικό όχημα, και αποτέλεσαν τους προγόνους των μεταγενέστερων SUV της εταιρείας Jeep.

Με πάνω από 300.000 αντίτυπα να πωλούνται στις ΗΠΑ, ήταν το πιο πετυχημένο όχημα της Kaiser. Η παραγωγή του σταμάτησε το 1977 παγκοσμίως, καθώς το Jeep Wagoneer του 1963 - 1991 πήρε οριστικά την θέση του.
Η **Romano Electro** είναι ρουμανική εταιρεία παραγωγής, εγκατάστασης και εμπορίας συστημάτων συναγερμού διαρρήξεων, καθώς και συστημάτων αντιπυρικού συναγερμού.
Ιδρύθηκε το 1991 από τέσσερις ηλεκτρονικούς μηχανικούς.
Μεταξύ των προϊόντων τα οποία παράγονται από την εταιρεία περιλαμβάνονται ασύρματα συστήματα ασφαλείας διαμερισμάτων, συστήματα ελέγχου ζωνών ευρείας έκτασης αποτελούμενων, συνολικά, από 4 έως 16 διαφορετικούς χώρους, συστήματα GSM που χρησιμοποιούνται για την εγγύηση της ασφάλειας των τηλεφωνικών γραμμών, καθώς και συστήματα ελέγχου εισόδου και συστήματα συναγερμού αυτοκινήτων. Η Romano Electro αποτελεί, επίσης, ιδιοκτήτη της εταιρείας ρουμανοαμερικανικών συμφερόντων *Romano Electro International*.

Οικονομικός απολογισμός
-----------------------

**Κύκλος εργασιών**: 5 εκατομμύρια ευρώ (2003)

Παραπομπές
----------

1. 1 2 3 4  (Ρουμανικά) «Afaceri de zeci de milioane de euro supravegheate de profesionisti». *zf.ro*. 14 Ιανουαρίου 2005. Ανακτήθηκε στις 14 Νοεμβρίου 2010.

Εξωτερικοί Σύνδεσμοι
--------------------

* (Ρουμανικά) Επίσημος ιστότοπος
Οι **Rosebleed** ήταν ένα ελληνικό ροκ συγκρότημα από την Αθήνα. Αποτελούνταν από τους: Βασίλη Αυγουστάκη (φωνητικά, κιθάρα), Αρθούρο Πεγή (κιθάρα), Δανάη Νίλσεν (synthesizers, φωνητικά), Ιωάννη Βουδούρη (ηλεκτρικό μπάσσο, φωνητικά) και Ορέστη Χατζηθεοδώρου (ντραμς).

Βιογραφία
---------

Οι Rosebleed ιδρύθηκαν στην Αθήνα το 2004. Το 2006, το συγκρότημα συμμετείχε στο φεστιβάλ Schoolwave, ενώ το 2007 συμμετείχε στον διαγωνισμό του Ωδείου "Φίλιππος Νάκας", όπου και κέρδισαν το πρώτο βραβείο, ένα συμβόλαιο με τη δισκογραφική εταιρία Sony BMG. Το 2008, το συγκρότημα έβγαλε τον πρώτο του δίσκο, το EP Stories, ενώ το τραγούδι "Until Next Time" σημείωσε μεγάλη επιτυχία.Την ίδια χρονιά, το συγκρότημα άνοιξε τις συναυλίες των Matisse και των Hooverphonic, ενώ συμμετείχε και στο Φεστιβάλ Rockwave.Τον Ιούλιο του 2009, οι Rosebleed άνοιξαν τη συναυλία του Κάρλος Σαντάνα στο ΟΑΚΑ. Τέλος, στις 16 Νοεμβρίου 2009, το συγκρότημα έβγαλε τον πρώτο του δίσκο με τίτλο "White Balloons", με τη συνεργασία του Φίλιππου Πλιάτσικα.
Το καλοκαίρι του 2010 οι Rosebleed άνοιξαν την συναυλία των The Cranberries στο Θέατρο Βράχων. Στα τέλη του 2014 ανακοίνωσαν την διάλυσή τους, κυκλοφορώντας το τελευταίο τους EP "Swan Songs".

Δισκογραφία
-----------

1. Stories (EP, 2008)
2. White Balloons (2009)
3. Swan Songs (2014)

Παραπομπές
----------

1. ↑  Διαλύθηκαν οι Rosebleed Αρχειοθετήθηκε 2015-12-08 στο Wayback Machine. ανακτήθηκε 05/10/2015.

Πηγές
-----

1. 
2. 
3. Συνέντευξη στο Hit Channel[*νεκρός σύνδεσμος*]
Στην ελληνική μυθολογία με το όνομα **Ρόπαλος** είναι γνωστός ένας βασιλιάς της Σικυώνας. Ο Ρόπαλος ήταν γιος του Φαιστού, γιου του Ηρακλή. Ο Ρόπαλος διαδέχθηκε στον θρόνο της Σικυώνας τον Ζεύξιππο, ενώ διάδοχος του Ροπάλου ήταν ο γιος του Ιππόλυτος, ο οποίος υπέκυψε στη στρατιωτική ισχύ των Μυκηναίων του Αγαμέμνονα, που κυρίεψαν τη Σικυώνα.

Σύμφωνα με άλλη εκδοχή, ο Ρόπαλος ήταν γιος και όχι εγγονός του Ηρακλή, και ο Φαιστός ήταν γιος του Ροπάλου. Πιστεύεται ότι κάποια σχέση πρέπει να υπάρχει στη συνωνυμία του Ροπάλου με το ρόπαλο, το αχώριστο όπλο του Ηρακλή.

Πηγή
----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Ο **Σάουρον** (αγγλικά: *Sauron*) είναι ένας φανταστικός λογοτεχνικός χαρακτήρας της μυθολογίας του Τζ. Ρ. Ρ. Τόλκιν. Βάσει αυτής, είναι ο *Άρχοντας του σκότους* ή αλλιώς ο *Άρχοντας των δαχτυλιδιών*, το όνομα του οποίου ο Τόλκιν χρησιμοποιεί στο λογοτεχνικό μυθιστόρημά του *Ο άρχοντας των δαχτυλιδιών*. Στον *Άρχοντα των δαχτυλιδιών* αποκαλύπτεται ό τι αυτός είναι ο *Νεκρομάντης*, που μονάχα αναφέρεται στο προηγούμενο βιβλίο του Τόλκιν, *Το χόμπιτ*. Ο χαρακτήρας εμφανίζεται και στο "Σιλμαρίλλιον".

Βιογραφία
---------

Ο Σάουρον έζησε από την Πρώτη Εποχή της Μέσης Γης μέχρι και την Τρίτη Εποχή. Ήταν ένας από τους Μάιαρ και συγκεκριμένα Μαϊα της τάξης του Άουλε (ένας από τους 7 Βάλαρ, κάτι σαν τις θεότητες τις Μέσης Γης).

Ύστερα, στράφηκε με την πλευρά του Μέλκορ, που αργότερα μετονομάστηκε σε Μόργκοθ (Βάλαρ, που όμως έγινε ο πρώτος "σκοτεινός άρχοντας") και έγινε ο πιο έμπιστός του ακόλουθος. Όταν ο Μόργκοθ φυλακίστηκε, αυτός εξαφανίστηκε, μόνο για να εμφανιστεί πάλι ανάμεσα στα ξωτικά που τον ονόμασαν Αννάταρ (Αυτός Που Δίνει Δώρα). Εμφανιζόταν όμορφος και σοφός ανάμεσα τους και τους έπεισε να φτιάξουν δαχτυλίδια με δυνάμεις. Μόλις τα δαχτυλίδια κατασκευάστηκαν, αυτός έφτιαξε το Ένα δαχτυλίδι για να τα κυβερνά και έβαλε πολύ από τη δύναμη του μέσα του για να γίνει αυτό. Μόλις όμως το έβαλε στο δάχτυλο του τα ξωτικά τον κατάλαβαν. Ο Σάουρον έκλεψε όλα τα δαχτυλίδια εκτός τα Τρία των Ξωτικών, τα οποία ποτέ ο Σάουρον δεν άγγιξε. Εφτά έδωσε στους Νάνους και εννιά στους ανθρώπους οι οποίοι έγιναν στη συνέχεια τα Δαχτυλιδοφαντάσματα ή αλλιώς, Νάζγκουλ.

Το δαχτυλίδι λοιπον του Σάουρον φτιάχτηκε στο Βουνό του Χαμού, στην Μόρντορ και ήταν το μόνο μέρος όπου μπορούσε να καταστραφεί. Στη Μαύρη Γλώσσα ο Σάουρον είχε σχηματίσει πάνω στο δαχτυλίδι ένα κομμάτι από την ιστορία των δαχτυλιδιών, αυτό το κομμάτι που αναφερόταν σε αυτό. Ο Σάουρον το φόραγε συνέχεια γιατί του έδινε δύναμη όμως, σε έναν από τους μεγαλύτερους και σπουδαιότερους πολέμους της Μέσης Γης, στον λεγόμενο Πόλεμο της Τελευταίας Συμμαχίας, όπου ξωτικά και άνθρωποι ενώθηκαν για να πολεμήσουν τις δυνάμεις του, ο Σάουρον νικήθηκε από τον Ισίλντουρ, ο οποίος με την γενναία πράξη του έκόψε το δάχτυλο του Σάουρον, στο οποίο φόραγε το ένα δαχτυλίδι. Ο Ισίλντουρ πήρε το δαχτυλίδι και το κράτησε για τον εαυτό του,παρότι ο Έλροντ, ένα ξωτικό, τον συμβούλευσε να το καταστρέψει το δαχτυλίδι.

Όπως αναφέρει ο Τζ. Ρ. Ρ. Τόλκιν στα έργα του, το δαχτυλίδι είχε θέληση, η οποία οδήγησε τον Ισίλντουρ στον θάνατό του. Χρόνια αργότερα, το πνεύμα του επανεμφανίστηκε στο Ντολ Γκουλντούρ, με το ψευδώνυμο *Νεκρομάντης*. Παρ' όλα αυτά, αποκαλύφθηκε η αληθινή του ταυτότητα, κι έτσι έφυγε απο το Ντολ Γκουλντούρ κι επέστρεψε στην Μόρντορ. Τελικά, ο Σάουρον έπεσε με την καταστροφή του ίδιου του δαχτυλιδιού από έναν Χόμπιτ, τον Φρόντο Μπάγκινς, που παρόλο που κι αυτός είχε κυριευτεί από το δαχτυλίδι, κατάφερε με τη βοήθεια του κηπουρού και φίλου του Σαμ να το καταστρέψουν.

Παραπομπές
----------
Τα **Σατουρνάλια** ήταν γιορτή των Ρωμαίων αφιερωμένη στο θεό Σατούρνους, ο οποίος αντιστοιχεί στον ελληνικό θεό Κρόνο. Πραγματοποιούταν κατά τους χειμερινούς μήνες κατά την περίοδο του χειμερινού ηλιοστασίου, συνήθως στις 17 Δεκεμβρίου, αλλά αργότερα η γιορτή κρατούσε έως και μια βδομάδα, μέχρι τις 23 Δεκεμβρίου.

Τα Σατουρνάλια ήταν μεγάλη και σημαντική γιορτή για τους Ρωμαίους, οι οποίοι τα ταύτιζαν με τα αρχαία Κρόνια. Εκτός από τις τυπικές θυσίες, η γιορτή περιλάμβανε δημόσια αργία, καθώς και διάφορα έθιμα, όπως την ανταλλαγή μικρών δώρων ή υπαίθριες αγορές. Επιτρέπονταν τα τυχερά παιχνίδια ακόμα και για τους δούλους. Επίσημα ενδύματα δε φοριούνταν, ενώ οι δούλοι δεν μπορούσαν να τιμωρηθούν κι αντιμετώπιζαν με χλευασμό τους κυρίους τους. Γενικότερα οι ρόλοι αντιστρέφονταν ανάμεσα σε δούλους κι ιδιοκτήτες, κάτι που οδηγούσε σε ξέφρενο γλέντι, άφθονη οινοποσία και ακολασίες: γι' αυτό το λόγο, με την έλευση του Χριστιανισμού, η λέξη "σατουρνάλια" ήταν ταυτόσημη με τα "όργια".
Τα **σατιρικά σκίτσα του Μωάμεθ** έγιναν γνωστά από το γαλλικό σατιρικό περιοδικό *Charlie Hebdo* (Σαρλί Εμπντό).

Το περιοδικό έχει κατά καιρούς δημοσιεύσει αρκετά σκίτσα που σατιρίζουν τον προφήτη Μωάμεθ. Από τα πιο χαρακτηριστικά είναι αυτό όπου στο εξώφυλλο του περιοδικού απεικονίζεται ένας υπερορθόδοξος Εβραίος να σπρώχνει έναν μουσουλμάνο σε καροτσάκι, με τίτλο «Άθικτοι 2». Ανάμεσα στα σκίτσα υπάρχουν μερικά στα οποία ο Μωάμεθ απεικονίζεται γυμνός. 
Τα σκίτσα δημοσίευσε για πρώτη φορά η καθημερινή δανέζικη εφημερίδα *Jyllands-Posten* (Γύλλαντ-Πόστεν).
Τον Ιανουάριο του 2013, το περιοδικό ανακοίνωσε πως πρόκειται να δημοσιεύσει καινούρια σκίτσα στο προσεχές διάστημα.

Παραπομπές
----------

1. ↑  Euronews - Νέα δημοσίευση σκίτσων του Μωάμεθ. Αρχειοθετήθηκε 2013-01-05 στο Wayback Machine. Ιανουάριος, 2013
Οι **Σατζίδες** (αγγλικά: Sajid dynasty, περσικά: ساجیان‎‎) ήταν μια σουνιτική μουσουλμανική δυναστεία που κυβέρνησε από το 889-890 μ.Χ. έως το 929, το Αζερμπαϊτζάν (καθώς και την περιοχή Αζερμπαϊτζάν του σημερινού Ιράν), και τμήματα της Αρμενίας, έχοντας αρχικώς ως βάση τους τις πόλεις Μαραγκέ (πόλη στην επαρχία του Ανατολικού Αζερμπαϊτζάν του σημερινού Ιράν) και Μπαρντά, και κατόπιν την πόλη Αρνταμπίλ. Προέρχονταν από την επαρχία της Κεντρικής Ασίας, Οσσρουσάνα, στην Υπερωξιανή, και είχαν ιρανική (σογδιανή) πολιτιστική κληρονομιά.

Ο Μουχάμμαντ ιμπν Αμπίλ-Σατζ Ντεβντάντ, ο πρώτος Σατζίδης ηγεμόνας του Αζερμπαϊτζάν, διορίστηκε κυβερνήτης της χώρας το 889 ή 890. Ο πατέρας τού Μουχάμμαντ, Αμπίλ-Σατζ Ντεβντάντ, είχε πολεμήσει υπό τον πρίγκιπα της Ουσσρουσάνα, Χαϋντάρ, κατά την τελική εκστρατεία του δεύτερου εναντίον του επαναστάτη ηγέτη Μπαμπάκ Χορραμντίν στο Αζερμπαϊτζάν, και αργότερα είχε υπηρετήσει τους χαλίφηδες των Αββασιδών. Προς το τέλος του 9ου αιώνα, καθώς η κεντρική εξουσία του αββασιδικού χαλιφάτου εξασθενούσε, ο Μουχάμμαντ κατάφερε να σχηματίσει ένα πραγματικά ανεξάρτητο κράτος.

Το μεγαλύτερο τμήμα των ενεργειών των Σατζιδών ηγεμόνων στράφηκε στην προσπάθεια ελέγχου της γειτονικής Αρμενίας. Η δυναστεία τερματίστηκε με το θάνατο του εμίρη Αμπούλ-Μουσαφίρ αλ-Φαθ το 929.
Η **Έμμα του Ανζού** (περί το 1140 - περί το 1214) ήταν νόθη κόρη του Γοδεφρείδου Πλανταγενέτη, κόμητος του Ανζού, ετεροθαλής αδελφή του Ερρίκου Β΄ της Αγγλίας. Παντρεύτηκε τον Ουαλό πρίγκιπα Ντάφιντ Αμπ Ογουάιν Γκούινεντ. Μερικές φορές συγχέεται με την Έμμα ντε Λαβάλ (1200-1264), κόρη του Γκάι Β΄ ντι Λασβάλ. Η Έμμα παντρεύτηκε τον Ντάφιντ το καλοκαίρι του 1174, όταν η βασίλισσα της Ελεονώρα της Ακουιτανίας εξεγέρθηκε ανεπιτυχώς. Οι μεγαλύτεροι γιοι της έπεισαν τον Ερρίκο Β΄ να στείλει την Ελεονώρα εξορία στην Ακουιτανία και να επαναφέρει την Έμμα στην Αγγλία. Με τον σύζυγο της Ντάφιντ Αμπ Ογουάιν Γκούινεντ η Έμμα απέκτησε τέσσερα παιδιά.

Ο σύζυγος της αντάλλαξε το βασίλειο του Γκουινέντ με τον αδελφό του (1176), η Έμμα επισκέφτηκε τον Ερρίκο Β΄ και δέχτηκε δώρα βίλες στο Σροπσάιρ και στο Γουορστερσάιρ. Με τον θάνατο του αδελφού της συνέχισε να υποστηρίζει τα συμφέροντα των παιδιών της σε συναντήσεις με τους κληρονόμους. Μετά από αίτημα του γιου τους Όουεν (1196) η Έμμα και ο σύζυγος της έκαναν δωρεά στο Αβαείο του Όγκμοντ. Αμέσως μετά ο Ντάφιντ εκθρονίστηκε από τον ανιψιό του Λιουέλιν τον Μέγα, εξορίστηκε στην Αγγλία όπου και πέθανε (1202)

Παραπομπές
----------

1. ↑  «Dictionary of Women Worldwide» (Αγγλικά) Gale, Yorkin Publications. Ντιτρόιτ. 2006. ISBN-13 978-0-7876-7585-1.
2. 1 2  p10475.htm#i104744. Ανακτήθηκε στις 7  Αυγούστου 2020.
3. 1 2  Darryl Roger Lundy: (Αγγλικά) *The Peerage*.
4. ↑
5. ↑
6. ↑  John McNeill; Daniel Prigent (2003). Anjou: medieval art, architecture, and archaeology. British Archaeological Association. σ. 160
7. ↑  Lisa Hilton (2008). Queens Consort: England's Medieval Queens. Weidenfeld & Nicolson. σ. 137
8. ↑
9. ↑  Thirteenth Century England. Boydell Press. 1986. σ. 84
10. ↑
11. ↑  Eyton, Antiquities of Shropshire, Τόμος 10, σ. 249

Πηγές
-----

* John McNeill; Daniel Prigent (2003). Anjou: medieval art, architecture, and archaeology. British Archaeological Association.
* Lisa Hilton (2008). Queens Consort: England's Medieval Queens. Weidenfeld & Nicolson.
Η σημαία του Κουρασάο.
Η **σημαία του Κουρασάο** είναι σε μπλε φόντο με μια οριζόντια λωρίδα κίτρινου χρώματος, ελαφρά προς τα κάτω από τη μεσαία γραμμή και με δύο λευκά αστέρια με πέντε ακτίνες.

Το μπλε συμβολίζει τη θάλασσα και τον ουρανό (το κάτω μέρος και η κορυφή του μπλε, αντίστοιχα) και χωρίζουν από το κίτρινο που συμβολίζει το λαμπρό ήλιο που λούζει το νησί.

Τα δύο αστέρια εκπροσωπούν το Κουρσαάο και το Μικρό Κουρασάο (Curaçao και Klein Curaçao), δηλ. τα δύο νησιά, όπως επίσης και την 'Αγάπη & Ευτυχία'. Οι πέντε ακτίνες από κάθε αστέρι συμβολίζουν τις 5 ηπείρους στις οποίες είναι σήμερα διασκορπισμένοι οι ανά τον κόσμο κάτοικοι του νησιού.

Σύμφωνα με τις Σημαίες του Κόσμου, η οριζόντια λωρίδα έχει αναλογίες 5:1:2. Τα αστέρια έχουν διάμετρο 1/6 και 2/9 του ύψους της σημαίας.

Έπειτα από την έγκριση της σημαίας της Αρούμπας, το Κουρασάο ζήτησε σημαία το 1979. Στις 29 Νοεμβρίου 1982 επιλέγη από ειδικό συμβούλιο το σχέδιο σημαίας. Με μερικές τροποποιήσεις η σημαία αυτή καθιερώθηκε στις 2 Ιουλίου του 1984.

Βλέπε επίσης
------------

* Σημαία των Ολλανδικών Αντιλλών

Σημειώσεις
----------

1. ↑  «boletin8-history-antillas». Αρχειοθετήθηκε από το πρωτότυπο στις 2 Ιουνίου 2013. Ανακτήθηκε στις 7 Δεκεμβρίου 2007.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σημαία του Κουρασάο** |

  


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σημαίες των χωρών της Νότιας Αμερικής |
| --- |
|  |
| Ανεξάρτητα Κράτη | 
* Αργεντινή
* Βενεζουέλα
* Βολιβία
* Βραζιλία
* Γουιάνα
* Εκουαδόρ
* Κολομβία
* Ουρουγουάη
* Παναμάς
* Παραγουάη
* Περού
* Σουρινάμ
* Χιλή
 |
|  |
| Εξαρτημένα εδάφη | 

|  |  |
| --- | --- |
| Γαλλία | 
* Γαλλική Γουιάνα
 |
|  |
| Ολλανδία | 
* Αρούμπα
* Κουρασάο
* Μποναίρ
 |
|  |
| Ηνωμένο Βασίλειο | 
* Νήσοι Φώκλαντ
* Νότιος Γεωργία και Νότιοι Σάντουιτς Νήσοι
 |

 |

 |
Η πρώην σημαία της πολιτείας. Αντικαταστάθη με την εθνική σημαία των ΗΠΑ στις 30 Ιουνίου 2020.
Η **σημαία της πολιτείας του Μισισίπι** υιοθετήθηκε από το Μισισίπι,πολιτεία των Ηνωμένων Πολιτειών το 1894 αντικαθιστώντας την σημαία που υιοθετήθηκε το 1861.

Είναι η μόνη σημαία του κράτους που θυμίζει εκείνη των Συνομόσπονδων Πολιτειών της Αμερικής,αφού η Τζόρτζια υιοθέτησε καινούργια σημαία το 2001.

Ιστορία
-------

### Σημαία του 1861

Η σημαία της μανόλιας (1861-1894)
Όταν το Μισισίπι αποσχίστηκε από την Ένωση στις 9 Ιανουαρίου 1861,στις αρχές του Αμερικανικού Εμφυλίου Πολέμου η Μπλε Σημαία Μπόνι (αναπαριστά ένα λευκό άστρο σε ένα μπλε φόντο) υψώθηκε στο κτήριο του καπιτωλίου στο Τζάκσον ως ένδειξη ανεξαρτησίας.Στις 26 Ιανουαρίου το Μισισίπι υιοθέτησε επίσημα μια νέα σημαία που περιελάμβανε την Μπλε Σημαία Μπόνι σε ένα πλαίσιο πάνω αριστερά και μια μανόλια στο κέντρο.Γνωστή ως η σημαία της μανόλιας (αγγλικά: flag of magnolia) χρησιμοποιούνταν μέχρι το 1894 όταν υιοθετήθηκε η τωρινή σημαία.

### Σημαία του 1894

Το 1894 μια νέα σημαία υιοθετήθηκε από το νομοθετικό σώμα του Μισισίπι.Στα επίσημα κρατικά έγγραφα περιγράφεται ως εξής:

Η επίσημη σημαία του Μισισίπι θα έχει τον ακόλουθο σχεδιασμό:Τρεις οριζόντιες λωρίδες χρώματος μπλε,κόκκινο και άσπρο,τα επίσημα χρώματα της χώρας και πάνω αριστερά σε ένα πλαίσιο δύο γραμμές σε σχήμα χιαστού σταυρού με 13 αστέρια θα συμβολίζουν τις 13 αρχικές πολιτείες που ήταν αποικίες της Αγγλίας πριν την Αμερικανική επανάσταση.

### Το δημοψήφισμα του 2001

Η προτεινόμενη σημαία του 2001 
Ο κυβερνήτης Ρόνι Μουσγκρόουβ δημιούργησε μια αυτόνομη ομάδα η οποία σχεδίασε μια νέα σημαία και έτσι στις 17 Απριλίου 2001 διεξάχθηκε δημοψήφισμα για την κατάργηση της σημαίας και την αντικατάσταση της.Η παλιά σημαία που θύμιζε εκείνη της Συνομοσπονδία θα αντικαθιστούνταν με μια άλλη όπου αντία για τις χιαστί γραμμές θα υπήρχε ένα μπλε πλαίσιο με 20 αστέρια.Το εξωτερικό δαχτυλίδι θα αποτελούνταν από 12 αστέρια και θα συμβόλιζε τις 13 αρχικές πολιτείες ,το μεσαίο δαχτυλίδι θα αποτελούνταν από 6 αστέρια που θα συμβόλιζαν τα 6 κράτη που είχαν στην κατοχή τους την περιοχή και τέλος το εσωτερικό μεγάλο αστέρι θα συμβόλιζε την ίδια την πολιτεία του Μισισίπι.Τα 20 αυτά αστέρια θα συμβόλιζαν και γενικά την θέση του Μισισίπι ως η 20η πολιτεία της χώρας.Η νέα σημαία όμως "κατατροπώθηκε" αφού έλαβε μόλις το 36%(267,812) έναντι του 64%(488,630) των ψήφων και έτσι διατηρήθηκε η παλιά σημαία.
Ο **Ουίλιαμ Ριντ Πρίντι** (γεννημένος 1 Οκτωβρίου 1977) είναι Αμερικανός διεθνής πετοσφαιριστής. Έχει ύψος 193εκ και αγωνίζεται ως ακραίος.

Καριέρα
-------

Ο Ριντ Πρίντι αποφοίτησε από το Πανεπιστήμιο Λογιόλα Μέριμαουντ το 2000 και λίγο καιρό αργότερα ταξίδεψε στην Ιταλία για λογαριασμό της Βόλλευ Φόρλι, στην οποία παρέμεινε για ένα χρόνο.

Το 2001 μετεγγράφη στην Αόν Χοτβόλλεις Βιέννα, ομάδα της Αυστρίας. Με την ομάδα της Βιέννης κατέκτησε το Πρωτάθλημα αλλά και το Κύπελλο Αυστρίας του 2002.

Το 2002 ταξίδεψε στην Ελλάδα για λογαριασμό του Ιωνικού Νίκαιας, στον οποίο παρέμεινε για μία σεζόν.

Το 2003 επέστρεψε στην Αμερική και αγωνίστηκε με την Έτατς-Ούνις.

Ένα χρόνο αργότερα επέστρεψε στην Ιταλία, αυτήν τη φορά για λογαριασμό της Βίμπο Βαλέντια, στην οποία παρέμεινε για ένα χρόνο.

Την περίοδο 2005-06 αγωνίστηκε στους Σάμσουνγκ Μπλούφανγκς, ομάδα της Νοτίου Κορέας.

Στις αρχές του 2007, ο Πρίντι επέστρεψε στην Ελλάδα αυτήν τη φορά για λογαριασμό του Ολυμπιακού Πειραιώς, στον οποίο παρέμεινε για λίγους μόνο μήνες χωρίς να καταφέρει να κατακτήσει κάποιο τίτλο.

Την πενταετία 2007-12, ο Πρίντι αγωνίστηκε στη Ρωσία και συγκεκριμένα στη Λοκομοτίβ Νοβοσίμπιρσκ (2007-10) και στη Ζενίτ Καζάν (2010-12).

Από το 2012 και μέχρι σήμερα, ο Πρίντι αγωνίζεται στη Χαλκμπάνκ Ανκαρά, ομάδα της Τουρκίας.

Διεθνείς συμμετοχές
-------------------

Από το 1999 και μετά, ο Ριντ Πρίντι έχει πραγματοποιήσει αρκετές συμμετοχές με την εθνική ομάδα πετοσφαίρισης των ΗΠΑ.

Τίτλοι
------

* 1 Πρωτάθλημα Αυστρίας: 2002
* 1 Κύπελλο Αυστρίας: 2002
* 2 Πρωταθλήματα Ρωσίας: 2011, 2012

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  (Αγγλικά) *CEV people database*. 17326. Ανακτήθηκε στις 6  Μαΐου 2022.

Πηγές
-----

*
Για άλλα πρόσωπα με το όνομα Άγις, δείτε: Άγις.
Ο **Άγις ο Αργείος** (Αρχ. **Ἄγις**) ήταν αρχαίος Έλληνας ποιητής από το Άργος και σύγχρονος του Μεγάλου Αλεξάνδρου, τον οποίο συνόδεψε στην μικρασιαστική εκστρατεία. Ο Κούρτιος όπως και ο Αρριανός και ο Πλούταρχος τον περιγράφουν ως κόλακα του βασιλέα. Ο Κούρτιος μάλιστα τον αποκαλεί "συνθέτη των χειρότερων ποιημάτων μετά τον Χοιρίλο "("pessimorum carminum post Choerilum conditor"). 

Ο Αθήναιος αναφέρει τον Άγι ως συγγραφέα ενός έργου για την τέχνη του μαγειρέματος (ὀψαρτυτικά).

Από κάποιους θεωρείται ότι είναι ο Άγις του οποίου επίγραμμα έχει σωθεί στην Παλατινή Ανθολογία.

Αναφορές
--------

1. ↑  Schmitz, Leonhard (1867), «Agis (5)», στο: Smith, William, επιμ. *Dictionary of Greek and Roman Biography and Mythology*, **1**, Boston: Little, Brown and Company, σελ. 73–74, ανακτήθηκε στις 2011-09-02
2. ↑  Κούρτιος, viii. 5
3. ↑  Αρριανού, *Ανάβασις Αλεξάνδρου* iv. 9
4. ↑  Πλούταρχος, *De adulat. et amic. discrim. p. 60*
5. ↑  Αθήναιος, xii. p. 516
Οι **Essex Green** είναι ένα φολκ ροκ συγκρότημα από το Μπρούκλιν της Νέας Υόρκης. Το συγκρότημα αποτελείται κυρίως από τους Τζεφ Μπάρον, Σάσα Μπελ και Κρις Ζίτερ, και ειδικεύεται σε έναν κλασικό ήχο, με έμπνευση από την ποπ και φολκ των δεκαετιών 1960 και 1970, συνεχίζοντας την παράδοση συγκροτημάτων όπως οι Fairport Convention και The Left Banke.

Ιστορία
-------

Το συγκρότημα σχηματίστηκε από τις στάχτες ενός συγκροτήματος από το Μπέρλινγκτον του Βερμόντ, τους Guppyboy, όταν τα μέλη Μπάρον, Μπελ, Ζίτερ και Μάικλ Μπάρετ μετακόμισαν στο Μπρούκλιν. Οι Essex Green σχηματίστηκαν το 1997, με την προσθήκη του ντράμερ Τιμ Μπαρνς, και άρχισαν να δίνουν συναυλίες στην περιοχή της Νέας Υόρκης. Κυκλοφόρησαν ένα single 7'' σε συνεργασία με τους Sixth Great Lake το 1999. Την ίδια χρονιά, υπέγραψαν με την Kindercore Records, και κυκλοφόρησαν το πρώτο άλμπουμ τους, Everything Is Green. Το 2003 υπέγραψαν με την Merge Records και κυκλοφόρησαν το δεύτερο άλμπουμ τους The Long Goodbye. Έπειτα από μια παγκόσμια περιοδεία, επέστρεψαν στο στούντιο το φθινόπωρο του 2005 για την ηχογράφηση του τρίτου τους άλμπουμ, το οποίο κυκλοφόρησε το Μάρτιο του 2006.

Δισκογραφία
-----------

### Άλμπουμ

* *The Brooklyn Basement Tapes Volume One* - 1997?
* *The Brooklyn Basement Tapes Volume Two* - 1997?
* *Everything Is Green* (CD/LP) - Kindercore - 1999
* *The Long Goodbye (Essex Green album)|The Long Goodbye* (CD/LP) - Merge Records - 2003
* *Cannibal Sea* - Merge Records - 2006

### Single και EP

* single 7'' σε συνεργασία με τους Sixth Great Lake - Sudden Shame - 1999
* *Essex Green EP* (CD/LP) - Elephant6 - 1999
* single 7'' μέσω του Happy Happy Birthday to Me Singles Club - HHBTM - 2000
* single 7'' σε συνεργασία με τους Smallgoods - Low Transit Industries - 2003

Εξωτερικοί σύνδεσμοι
--------------------

* The Essex Green, επίσημη ιστοσελίδα
* The Essex Green στο Allmusic
Οι **Marsheaux** είναι γυναικείο συγκρότημα synthpop μουσικής από τη Θεσσαλονίκη. Τα δύο μέλη του συγκροτήματος, Μαριάνθη Μελίτση και Σοφία Σαριγιαννίδου, μετακόμισαν στην Αθήνα το 2000 όπου και σχημάτισαν το συγκρότημα. Ο ήχος τους παραπέμπει ευθέως στην ηλεκτρονική μουσική των πρώτων χρόνων της δεκαετίας του 1980. Το όνομα του συγκροτήματος προέρχεται από την ένωση της πρώτης συλλαβής του κάθε ονόματος των δυο μελών.

Ιστορία
-------

Οι Marsheaux έγιναν γνωστές στην Ελλάδα με το πρώτο τους single, ένα (πιο "σκοτεινό") ρεμίξ του κομματιού *Popcorn* του πρωτοπόρου της ηλεκτρονικής μουσικής Gershon Kingsley. Το κομμάτι γνώρισε ραδιοφωνική επιτυχία τόσο στην Ελλάδα όσο και στην υπόλοιπη Ευρώπη. Έχοντας υπογράψει συμβόλαιο με τη δισκογραφική εταιρεία Undo Records, το 2004 κυκλοφόρησαν το πρώτο τους ολοκληρωμένο δίσκο με το τίτλο *Ebay Queen*. Ο δίσκος είναι γεμάτος επιρροές από κλασσικά ηλεκτρονικά συγκροτήματα όπως οι The Human League, Orchestral Manoeuvres in the Dark (OMD) και των Depeche Mode. Βασικό στοιχείο της εμπορικής επιτυχίας του δίσκου στο εξωτερικό υπήρξε το γεγονός ότι τραγουδούν αποκλειστικά στα αγγλικά. Οι διεθνείς κριτικές για το δίσκο υπήρξαν θετικές.

Εκτός από τα φωνητικά τους προσόντα οι δύο κοπέλες που αποτελούν το συγκρότημα παίζουν μια πλειάδα ηλεκτρονικών οργάνων. Η Μαριάνθη παίζει με τα MicroKorg, Minimoog, Roland SH101 και YAMAHA CS01. Η Σοφία παίζει με τα MicroKorg, KORG MS 10, Roland aJuno2, AKAI Ax80 και ROLAND CR78. Παράλληλα με την ηχογράφηση πρωτότυπου υλικού οι Marsheaux πολύ συχνά μιξάρουν γνωστά κομμάτια από άλλους καλλιτέχνες όπως ο Moby. Εμφανίζονται επίσης σαν guest DJs σε διάφορα Αθηναϊκά clubs.

Το Δεκέμβριο του 2006 κυκλοφόρησε ο δεύτερος δίσκος τους με τίτλο *Peekaboo*, με αξιόλογη εμπορική επιτυχία παγκοσμίως, αλλά κυρίως στην Ελλάδα, στις Η.Π.Α και στη Μεγάλη Βρετανία.

Δισκογραφία
-----------

### Albums

* E-Bay Queen, 2004, Undo Records
* Peekaboo, 2007, Undo Records
* Lumineux Noir, 2009, Undo Records
* Inhale, 2013, Undo Records
* A Broken Frame (Depeche Mode Tribute Album), 2015, Undo Records

### Singles

* Popcorn, 2003, Undo Records

Εξωτερικοί σύνδεσμοι
--------------------

* Επίσημη ιστοσελίδα
* Μarsheaux στο MySpace
* Μarsheaux στο Discogs
* Μarsheaux στο Last.fm
Το **Mars Drive** είναι ένα διεθνές μη κερδοσκοπικό διαστημικό ίδρυμα με μέλη σε όλον τον κόσμο και παραρτήματα στη Βόρεια Αμερική, την Ευρώπη, την Αυστραλία και την Ασία. Ο σκοπός του είναι να προωθήσει την άμεση και ενεργό συμμετοχή του ευρέος κοινού στην εποίκηση και εξερεύνηση του διαστήματος.

Το Mars Drive οραματίζεται έναν «ένα διαστημικό πολιτισμό ο οποίος θα επεκτείνει τη ζωή προς τα έξω στο Σύμπαν». Η πρόθεσή του είναι να καταστήσει δυνατή τη γρήγορη εξάπλωση της ανθρωπότητας στο διάστημα, βρίσκοντας υποστηρικτές και βοηθώντας να συλλεχθούν κεφάλαια για την εξάπλωση της διαστημικής οικονομίας.

Προκειμένου να συντηρήσει τον δημόσιο, ιδιωτικό και μη κερδοσκοπικό διαστημικό τομέα, το Mars Drive αποσκοπεί στο να μεταφράσει την ευρείας κλίμακας υποστήριξη για διαστημική εξερεύνηση και εποίκηση σε χρηματοδότηση και παροχή υποτροφιών, περιορισμένων χρηματικών πακέτων (Έρευνα και Ανάπτυξη) και συγκέντρωση κεφαλαίων για ανάπτυξη διαστημικών υποδομών.

Τα προγράμματα προσέγγισης του κοινού του Mars Drive περιλαμβάνουν συμμετοχή στο *Second Life* και στο *MySpace*, και επίσης σε μία επιμορφωτική ιστοσελίδα για παιδιά που ονομάζεται *Kids4Mars*.

Σήμερα, το MarsDrive σχεδιάζει μια καινούρια διαστημική αποστολή στον Άρη. Ένα αρχικό προσχέδιο έχει ανακοινωθεί ήδη από το 2008. Ο πρώτος του σχεδιασμός αποστολής στον Άρη ήταν το "Mars for Less", το οποίο σχεδιάστηκε από τον Grant Bonin. Το Mars for Less ανασκοπήθηκε από επιστήμονες σε δημοσιεύσεις, όπως για παράδειγμα στο περιοδικό της Βρετανικής Διαπλανητικής Κοινότητας (*Journal of the British Interplanetary Society*) και στο περιοδικό «*The Space Review*». Το προσχέδιο επίσης παρουσιάστηκε στο Διεθνές Συνέδριο Διαστημικής Ανάπτυξης (*International Space Development Conference*) στο Λος Άντζελες.

To MarsDrive, επίσης, παράγει παιχνίδια, τέχνη, κόμικς και animations που σχετίζονται με το διάστημα και με τον Άρη και αποσκοπούν στο να εγείρουν το ενδιαφέρον σχετικά με την εποίκηση του διαστήματος και του Άρη. Τα μέλη του συμμετέχουν σε συνέδρια όπως το Διεθνές Συνέδριο Διαστημικής Ανάπτυξης (*ISDC- International Space Development Conference*) ή το ετήσιο συνέδριο της *Mars Society*.
Το **"Pheng Xat Lao"** είναι ο εθνικός ύμνος του Λάος. Συνθέτης είναι ο Dr. *Thongdy Sounthonevichit* (1905-1968) , ο οποίος τον συνέθεσε το 1941. Καθιερώθηκε ως εθνικός ύμνος το 1947. Οι αρχικοί στίχοι αντικαταστάθηκαν μετά τη δημιουργία της Λαοκρατικής Δημοκρατίας του Λάος, το 1975.

Στίχοι στα λαοτινά
------------------

ຊາດລາວຕັ້ງແຕ່ໃດມາ ລາວທຸກຖ້ວນຫນ້າເຊີດຊູສຸດໃຈ  

ຮ່ວມແຮງຮ່ວມຈິດຮ່ວມໃຈ ສາມັກຄີກັນເປັນກຳລັງດຽວ  

ເດັດດ່ຽວພ້ອມກັນກ້າວຫນ້າ ບູຊາຊູກຽດຂອງລາວ  

ສົ່ງເສີມໃຊ້ສິດເປັນເຈົ້າ ລາວທຸກຊົນເຜົ່າສະເໝີພາບກັນ  

ບໍ່ໃຫ້ຝູງຈັກກະພັດ ແລະພວກຂາຍຊາດເຂົ້າມາລົບກວນ  

ລາວທັງມວນຊູເອກະລາດ ອິດສະລະພາບຂອງຊາດລາວໄວ້  

ຕັດສິນໃຈສູ້ຊິງເອົາໄຊ ພາຊາດກ້າວໄປສູ່ຄວາມວັດທະນາ

Απόδοση στα λατινικά
--------------------

Xatlao tangtae dayma lao thookthuan na xeutxoo sootchay,  

Huamhaeng huamchit huamchay samakkhikan pen kamlang diao.  

Detdiao phomkan kaona booxa xukiat khong lao,  

Songseum xaysit pen chao laothook xonphao sameu pabkan.  

Bo hay Fung chackkaphat lae phuak khayxat khaomalob kuan,  

Lao thangmuan xoo ekkalat itsalaphab khong xatlao vai,  

Tatsin chay soo xing ao xay Pa Sad kaopay soo khuam vatthana.

Ελληνική μετάφραση
------------------

Όλα τα χρόνια ο λαός του Λάος δοξάζει την Πατρίδα τους,  

Με ενωμένες τις καρδιές, το πνεύμα και τη ζωντάνια μας, σαν να είμαστε ένα   

Προχωρώντας αποφασιστικά εμπρός,  

Με σεβασμό και με περισσή αξιοπρέπεια για το λαοτινό λαό  

Και διακηρύσσοντας το δικαίωμα να είναι οι άρχοντές μας.  

Οι Λαοτινοί όλων των προελεύσεων είναι ίσοι  

Και ποτέ πια δε θα αφήσουν ιμπεριαλιστές και προδότες να τους κάνουν κακό.  

Ολόκληρος ο λαός θα διασφαλίσει την ανεξαρτησία  

Και την ελευθερία του κράτους του Λάος.  

Αυτοί είναι αποφασισμένοι να αγωνιστούν για τη νίκη  

Προκειμένου να οδηγήσουν το έθνος σε ευημερία.

Εξωτερικοί σύνδεσμοι
--------------------

* "Pheng Xat Lao" στο empas.com
* Dookola Swiata - Ιστότοπος με ταξιδιωτικές πληροφορίες για το Λάος, που συμπεριλαμβάνει ορχηστρικό κομμάτι του ύμνου.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Εθνικοί ύμνοι της Ασίας |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| 
* Αζερμπαϊτζάν
* Αίγυπτος1
* Ανατολικό Τιμόρ
* Αρμενία2
* Αφγανιστάν
* Βιετνάμ
* Βιρμανία
* Βόρεια Κορέα
* Γεωργία2
* Ηνωμένα Αραβικά Εμιράτα
* Ιαπωνία
* Ινδία
* Ινδονησία
* Ιορδανία
* Ιράκ
* Ιράν
* Ισραήλ
* Καζακστάν3
* Καμπότζη
* Κατάρ
* Λαϊκή Δημοκρατία της Κίνας
* Κιργιστάν
* Κουβέιτ
* Κύπρος2
* Λάος
* Λίβανος
* Μαλαισία
* Μαλδίβες
* Μογγολία
* Μπαγκλαντές
* Μπαχρέιν
* Μπουτάν
* Μπρουνέι
* Νεπάλ
* Νότια Κορέα
* Ομάν
* Ουζμπεκιστάν
* Πακιστάν
* Παλαιστίνη
* Ρωσία3
* Σαουδική Αραβία
* Σιγκαπούρη
* Σρι Λάνκα
* Συρία
* Δημοκρατία της Κίνας
* Ταϊλάνδη
* Τατζικιστάν
* Τουρκία3
* Τουρκμενιστάν
* Υεμένη
* Φιλιππίνες
 |
|  |
| 
1 Τμήμα της χώρας ανήκει στην Αφρική. 2 Συνήθως γεωγραφικά θεωρείται Ασιατική χώρα, αλλά ωστόσο για πολιτισμικούς και ιστορικούς λόγους εντάσσεται συχνά στην Ευρώπη. 3 Τμήμα της χώρας ανήκει στην Ευρώπη. |

 |
Το **Σαμλούγ** (αρμενικά: Շամլուղ) είναι χωριό στο Δήμο Αχταλά της επαρχίας Λορί στα βορειοανατολικά της Αρμενίας. Βρίσκεται στην αριστερή όχθη του ποταμού Ντεμπέντ, σε οδική απόσταση 196 χλμ βόρεια της πρωτεύουσας Γερεβάν και 63 χλμ βόρεια του επαρχιακού κέντρου Βαναντζόρ. Σύμφωνα με την απογραφή του 2011, το Σαμλούγ είχε 700 κατοίκους, ενώ η επίσημη εκτίμηση του 2016 δείχνει ότι ο σημερινός πληθυσμός είναι περίπου 500 κάτοικοι.Στο χωριό κατοικουσαν και πολλοί Έλληνες .Οι περισσότεροι έχουν φύγει στην Ελλάδα μετά την διάλυση της Σοβιετικής Ένωσης.

Ετυμολογία
----------

Ως αγροτική κοινότητα στο ουγιέστ Μπορτσαλί του Κυβερνείου της Τιφλίδας στη Ρωσική Αυτοκρατορία, ο οικισμός Σαμλούγ έφερε τα ονόματα *Σαμλούγκ*, *Σαμπλούντ*, *Σαμπλούγ* και αργότερα *Σαμλούγ*.

Παραπομπές
----------

1. ↑  2011 Armenia census, Lori Province
Ο **Ρινάλντο Α΄**, ιταλ. *Rinaldo Ι*, (μετά το 1221 – 1251) από τον Οίκο των Έστε, ήταν διάδοχος στη μαρκιωνία της Φερράρα, αλλά απεβίωσε νέος.

Βιογραφία
---------

Ήταν γιος του Άτσο Ζ΄ μαρκήσιου της Φερράρα και της πρώτης συζύγου του Τζοβάννα. Ο πατέρας του έγινε αρχηγός των Γουέλφων (οπαδών του πάπα) και κατέλαβε από τον Ετσελίνο Β΄ κύριο του Ρομάνο, αρχηγό των Γιβελλίνων (οπαδών του Γερμανού βασιλιά), τη Φερράρα· έτσι έγινε μάργραβος της πόλης.

Ο Ρινάλντο Α΄, μόνος γιος και διάδοχος του Άτσο Ζ΄, νυμφεύτηκε την Αδελαΐδα, εγγονή του Ετσελίνο Γ΄ με την ελπίδα ότι θα τελείωνε η αντιπαλότητα μεταξύ των δύο οικογενειών· όμως ήταν άτεκνη. Ο Ρινάλντο Α΄ είχε σχέση με μία από τη Νάπολη, που υπηρετούσε στο σπίτι του πατέρα του και ήταν για τον καθαρισμό των ρούχων. Από τη σχέση αυτή γεννήθηκε π. το 1247 ο Ομπίτσο Α΄. Αμέσως μετά το νεογέννητο και η μητέρα του εξορίστηκαν από τη Φερράρα και μετακόμισαν στη Ραβέννα. Το 1238 ο Άτσο Ζ΄ έδωσε τον γιο του στον Φρειδερίκο Β΄ Χοενστάουφεν ως σημείο πίστης του στον Γερμανό βασιλιά, αλλά όταν το επόμενο έτος ο Άτσο Ζ΄ δήλωσε ανοικτά υπέρ του πάπα, ο Φρειδερίκος Β΄ κράτησε τον Ρινάλντο και τη σύζυγό του αιχμάλωτους στην Κρεμόνα. Το 1251, με την προτροπή του Εζελίνο Γ΄, τους δηλητηρίασε στην φυλακή στην Απουλία.

Τώρα ο Άτζο Ζ΄ έμεινε χωρίς άρρενες απογόνους για να συνεχιστεί η διαδοχή. Είδε στον Ομπίτσο Α΄ τη μόνη ευκαιρία για να επιζήσει ο Οίκος των Έστε. Έψαξε και βρήκε τον εγγονό του. Η μητέρα του πνίγηκε στην Αδριατική. Επέτυχε τη νομιμοποίηση του Ομπίτσο Α΄ από τον πάπα το 1252. Το 1264 απεβίωσε ο Άτσο Ζ΄ και τον διαδέχθηκε ο εγγονός του.

Οικογένεια
----------

Νυμφεύτηκε την Αδελαΐδα, εγγονή του Ετσελίνο Γ΄ κυρίου του Ρομάνο· δεν είχε τέκνα.

Από μία γυναίκα από τη Νάπολη, που υπηρετούσε στην καθαριότητα ρούχων στο σπίτι του πατέρα του, είχε φυσικό τέκνο τον:

* (νόθος) Ομπίτσο Β΄ 1247/52-1293, μαρκήσιος της Φερράρα.

Παραπομπές-Υποσημειώσεις
------------------------

1. ↑  Marek, Miroslav. «Complete Genealogy of the House of d'Este». Genealogy.EU. Αρχειοθετήθηκε από το πρωτότυπο στις 7 Νοεμβρίου 2017. Ανακτήθηκε στις 10 Μαρτίου 2017.
2. ↑  Cawley, Charles, *Modena Ferrara*, Foundation for Medieval Genealogy, ανακτήθηκε στις August 2012

Πηγές
-----

* Pompeo Litta *Famiglie celebri d'Italia. D'Este*, Τorino 1835.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Rinaldo I d'Este  της Ιταλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 48°9′59″N 7°17′49″E﻿ / ﻿48.16639°N 7.29694°E﻿ / 48.16639; 7.29694

Το **Ρικβίρ** (Γαλλικά *Riquewihr*, Γερμανικά *Reichenweier*) είναι ένα χωριό στην κοιλάδα του Άνω Ρήνου στην Αλσατία (βόρειο-ανατολική Γαλλία). Είναι γνωστό ως *το χωριό των αμπελουργών*, καθώς οι περισσότεροι κάτοικοι ασχολούνται με την καλλιέργεια σταφυλιών κυρίως της ποικιλίας *Riesling* και την παραγωγή κρασιού.

Γεωγραφία
---------

Το Ρικβίρ απέχει 11 χιλιόμετρα από το Κολμάρ (Colmar) και περιλαμβάνεται στον Αλσατικό δρόμο του κρασιού.

Αξιοθέατα
---------

Το Ρικβίρ διατηρεί το μεσαιωνικό χαρακτήρα τόσο στην οικιστική αρχιτεκτονική που αναφέρεται στον 16ο αιώνα, όσο και στη διατήρηση στοιχείων του μεσαιωνικού τείχους. Ο πύργος Ντολντέρ (Dolder), που σχηματίζει τη δυτική πύλη, χρονολογείται από τον 13ο αιώνα. Παλαιότερα όλα τα σπίτια είχαν κελάρι στο ισόγειο και τα δωμάτια στον όροφο, ενώ σήμερα, με την ανάπτυξη του τουρισμού, πολλά σπίτια μετέτρεψαν τα κελάρια σε μαγαζιά. Κύριο χαρακτηριστικό είναι τα πολλά λουλούδια που στολίζουν τα περισσότερα παράθυρα. Θεωρείται ως ένα από τα ωραιότερα χωριά της Γαλλίας, καθώς περιλαμβάνεται και στο σχετικό κατάλογο (Les Plus Beaux Villages de France).

Φωτογραφίες
-----------

* Η οδός του Στρατηγού Ντε Γκωλ με τον πύργο Dolder στο τέρμα του δρόμου.Η οδός του Στρατηγού Ντε Γκωλ με τον πύργο Dolder στο τέρμα του δρόμου.
* Ρικβίρ. Το δυτικό εξωτερικό τείχος της πόληςΡικβίρ. Το δυτικό εξωτερικό τείχος της πόλης
* Η κεντρική οδός και στο τέλος του δρόμου το Δημαρχείο.Η κεντρική οδός και στο τέλος του δρόμου το Δημαρχείο.
* Χαρακτηριστικά Αλσατικά σπίτια χτισμένα με μπαγδατί.Χαρακτηριστικά Αλσατικά σπίτια χτισμένα με μπαγδατί.

Παραπομπές
----------

1. ↑  «Base officielle des codes postaux» La Poste. 1  Οκτωβρίου 2018.
2. ↑  (Γαλλικά) *Code INSEE*.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.
Η **Ένωση Αντισφαίρισης Γυναικών** (αγγλικά: *Women's Tennis Association*, **WTA**), η οποία ιδρύθηκε το 1973 από την Μπίλι Ζαν Κινγκ, είναι ο κύριος οργανωτικός φορέας της επαγγελματικής αντισφαίρισης γυναικών. Διοργανώνει την WTA Tour, που είναι η παγκόσμια επαγγελματική περιοδεία αντισφαίρισης για τις γυναίκες. Ο αντίστοιχος οργανισμός σε επαγγελματικό επίπεδο των ανδρών είναι η Ένωση Επαγγελματιών Αντισφαιριστών (ATP).

Η WTA ιδρύθηκε τον Ιούνιο του 1973, αλλά έχει τις ρίζες της στο εναρκτήριο τουρνουά «Virginia Slims», που διοργανώθηκε από την Γκλάντις Χέλντμαν και πραγματοποιήθηκε στις 23 Σεπτεμβρίου του 1970 στο Houston Racquet Club στο Χιούστον του Τέξας. Η Ρόζι Κάσαλς κέρδισε την πρώτη αυτή εκδήλωση. Η εταιρική έδρα της WTA βρίσκεται στην Αγία Πετρούπολη της Φλόριντα, τα ευρωπαϊκά κεντρικά γραφεία της βρίσκονται στο Λονδίνο και η έδρα της Ασίας-Ειρηνικού στο Πεκίνο.

Παραπομπές
----------

1. ↑  Η ΤΗΥ στο WTA Championships Αρχειοθετήθηκε 2011-12-10 στο Wayback Machine. tennis24.gr

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 130713332
* ISNI: 0000 0001 2308 2799

 |

 |
Η **Σιδηροδρομική Γραμμή Σκοπίων - Θεσσαλονίκης**, επίσης γνωστή ως **Ειδομένης - Θεσσαλονίκης** στο ελληνικό τμήμα της) είναι διακρατική σιδηροδρομικής γραμμή ενώνοντας τα Σκόπια, πρωτεύουσα της Βόρειας Μακεδονίας, με τη Θεσσαλονίκη στην Ελλάδα, με μήκος περίπου 240 χιλιόμετρα. Χρησιμοποιείται για επιβατική (υπεραστική κυρίως) και εμπορική κίνηση. Η βαρύνουσα σημασία της δικαιολογεί το γεγονός ότι αποτελεί μέρος του βασικού ελληνικού σιδηροδρομικού κορμού ΠΑΘΕ (Πάτρα-Αθήνα-Θεσσαλονίκη-Ειδομένη) και την ένταξή της σε αναπτυξιακά έργα όπως αυτό της παραλλαγής του Αξιού ποταμού.

Ιστορική εξέλιξη
----------------

Η γραμμή Σκοπίων - Θεσσαλονίκης αποτελεί τμήμα του ιστορικού δικτύου των Ανατολικών Σιδηροδρόμων («Chemins de fer Οrientaux» - CO) η κατασκευή της οποίας ξεκίνησε το 1873 από την τότε Οθωμανική αυτοκρατορία με σκοπό την ένωση της Θεσσαλονίκης με το Βελιγράδι και κατ’ επέκταση με τα Ευρωπαϊκά κράτη.

Το έργο είχε αναλάβει ο βαυαρό-εβραίος τραπεζίτης Maurice de Hirsch

Από το 1998, οπότε και παραδόθηκε πλήρως στην εκμετάλλευση, η γραμμή είναι ηλεκτροδοτούμενη και εξυπηρετεί ελκτικές μονάδες συμβατές με το ευρωπαϊκό σύστημα των 25.000V / 50Hz.

Σήμερα, η γραμμή έχει υποβαθμιστεί όσον αφορά το επιβατικό έργο χωρίς να προσφέρει εθνικές, διαπεριφερειακές ή προαστιακές υπηρεσίες, αλλά εξυπηρετεί μόνο συνδέσεις με άλλες ευρωπαϊκές χώρες και για συγκεκριμένες περιόδους του έτους (θερινή τουριστική περίοδος).

Το εμπορευματικό έργο είναι αρκετά σημαντικό, για τα δεδομένα του ελληνικού σιδηροδρόμου, καθώς πλέον της σύνδεσης του Λιμανιού της Θεσσαλονίκης με τις βαλκανικές χώρες προσφέρει σύνδεση μεταξύ του Λιμανιού του Πειραιά με την Κεντρική Ευρώπη.

Υπό κατασκευή είναι παραλλαγή της διαδρομής μεταξύ **Πολυκάστρου - Ειδομένης**. Συγκεκριμένα η γραμμή αυτή έχει μήκος μήκους 21χλμ και συνδέει το πολεοδομικό συγκρότημα της Θεσσαλονίκης με το μεθοριακό σταθμό της Ειδομένης. 
Η γραμμή εντάχθηκε σε ευρωπαϊκά και εθνικά αναπτυξιακά προγραμμάτων προκειμένου να αναβαθμιστεί με σκοπό να προσφέρει υψηλές επιδόσεις και επίπεδα ασφαλείας. 
Στην παρούσα φάση πρόκειται για μία μονή γραμμή, ηλεκτροδοτούμενη υπό τάση 25.000V / 50Hz, τηλεδιοικούμενη, εξοπλισμένη με εξοπλισμό ETCS Level 1 και η χάραξή της μπορεί να επιτρέψει ταχύτητες έως 160χαω.  

Με την ολοκλήρωση της σηματοδότησης και του ETCS το 2027, θα επαναρχίσουν τα διεθνή δρομολόγια προς Δυτικά Βαλκάνια και την Κεντρική Ευρώπη.

Σταθμοί
-------

Οι κυριότεροι σταθμοί της γραμμής είναι:

* Σκόπια
* Βελεσά
* Γκράντσκο
* Γευγελή
* Ειδομένη
* Θεσσαλονίκη

Παραπομπές
----------

1. ↑  «Σιδηροτροχιά». *idomeni.gr*. Αρχειοθετήθηκε από το πρωτότυπο στις 22 Ιουλίου 2017. Ανακτήθηκε στις 10 Μαΐου 2017.
2. ↑  «RailPictures.Net Photo: 060-EA1 056 CFR Romanian Railways CFR, 060 at Thessaloniki, Greece by ARTEMIS KLONOS». *www.railpictures.net*. Αρχειοθετήθηκε από το πρωτότυπο στις 10 Μαΐου 2017. Ανακτήθηκε στις 25 Μαΐου 2017.
3. ↑  Μετατέθηκαν για την Πέμπτη 25/2 οι προσφορές για την σηματοδότηση και το ETCS στο Θεσσαλονίκη – Ειδομένη
Αναλογίες:1:2
Η **σημαία του Λεσότο** καθιερώθηκε στις 4 Οκτωβρίου 2006 και αποτελείται από τρεις οριζόντιες λωρίδες, με τα χρώματα μπλε, άσπρο και πράσινο, με ένα μαύρο καπέλο των Μπασότο (μοκορότλο) να υπάρχει στο κέντρο. Το σχέδιο εισήχθη για να τιμηθεί η 40ή επέτειος από την ανεξαρτησία της χώρας και λέγεται ότι σκοπεύει να δείξει έναν πιο φιλειρηνικό προσανατολισμό για τη χώρα.

Η πρώτη σημαία της χώρας εισήχθη στις 4 Οκτωβρίου 1966, την ημέρα της πλήρους ανεξαρτησίας από το Ηνωμένο Βασίλειο και απεικόνιζε ένα λευκό μοκορότλο. Το μπλε χρώμα συμβόλιζε τον ουρανό και τη βροχή, το λευκό την ειρήνη, το πράσινο τη γη και το κόκκινο την πίστη.

Ένα νέο σχέδιο σημαίας καθιερώθηκε στις 20 Ιανουαρίου του 1987 , έπειτα από το στρατιωτικό πραξικόπημα, το οποίο είχε αποτέλεσμα να ανατραπεί το επί 20 έτη στην εξουσία Εθνικό Κόμμα των Μπασότο. Στη σημαία παρουσιαζόταν μια ανοικτόχρωμη καφέ ασπίδα των Μπασότο (παραδοσιακή της φυλής) μαζί με ένα ασσεγκάι (μακρύ δόρυ) και ένα κνομπκίριε (ρόπαλο), τα οποία αντικατέστησαν το παραδοσιακό καπέλο των Μπασότο. Άλλαξαν επίσης τα χρώματα, με ένα λευκό τριγωνικό σχήμα να αντιπροσωπεύει την ειρήνη. Στην κάτω διαγώνιο υπήρχε μια μπλε λωρίδα που συμβολίζει τη βροχή και ένα πράσινο τρίγωνο για την ευημερία.

Παρά την αποκατάσταση της δημοκρατίας το 1993, η σημαία δεν άλλαξε μέχρι το 2006 και υπήρχαν φωνές για αλλαγή της, επειδή θύμιζε τη χούντα. Η χώρα έχει Σύνταγμα από τις 2 Απριλίου του 1993.

Πινακοθήκη
----------

* Σημαία σε χρήση την περίοδο 1966-1987
* Σημαία που χρησιμοποιήθηκε το διάστημα 1987-2006

### Βασιλικά σύμβολα

* 1966 - 1987.
* 1987 - 2006.
* Από τις 4 Οκτωβρίου του 2006.

|  |  |
| --- | --- |
| Commons logo | Τα Wikimedia Commons έχουν πολυμέσα σχετικά με το θέμα   **Σημαία του Λεσότο** |

Παραπομπές
----------

1. ↑  "New National Flag Passed by Parliament" Αρχειοθετήθηκε 2008-08-27 στο Wayback Machine. Summary of Events in Lesotho, 3rd Quarter 2006, trc.org.ls.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Σημαίες των χωρών της Αφρικής |
| --- |
|  |
| Ανεξάρτητα κράτη | 
* Ανγκόλα
* Αίγυπτος
* Αιθιοπία
* Ακτή Ελεφαντοστού
* Αλγερία
* Γκάμπια
* Γκαμπόν
* Γκάνα
* Γουινέα
* Γουινέα-Μπισσάου
* Δυτική Σαχάρα1
* Ερυθραία
* Εσουατίνι
* Ζάμπια
* Ζιμπάμπουε
* Ισημερινή Γουινέα
* Καμερούν
* Κεντροαφρικανική Δημοκρατία
* Κένυα
* Κομόρες
* Δημοκρατία του Κονγκό
* Λαϊκή Δημοκρατία του Κονγκό
* Λεσότο
* Λιβερία
* Λιβύη
* Μαδαγασκάρη
* Μαλάουι
* Μάλι
* Μαρόκο
* Μαυρίκιος
* Μαυριτανία
* Μοζαμβίκη
* Μπενίν
* Μποτσουάνα
* Μπουρκίνα Φάσο
* Μπουρούντι
* Ναμίμπια
* Νίγηρας
* Νιγηρία
* Νότια Αφρική
* Νότιο Σουδάν
* Ουγκάντα
* Πράσινο Ακρωτήριο
* Ρουάντα
* Σάο Τομέ και Πρίνσιπε
* Σενεγάλη
* Σεϋχέλλες
* Σιέρα Λεόνε
* Σομαλία
* Σουδάν
* Τανζανία
* Τζιμπουτί
* Τόγκο
* Τσαντ
* Τυνησία
 |
|  |
| Εξαρτημένα Εδάφη | 
* Αγία Ελένη
* Θέουτα
* Κανάριες Νήσοι
* Μαγιότ
* Μελίγια
* Πουντλάνδη
* Ρεϋνιόν
* Σοκότρα
* Σομαλιλάνδη
 |
|  |
| 
1. Αναγνωρίζεται από 46 χώρες |

 |
Η **Ένωση των Εργαζομένων Αγροτών** ήταν μια αντεπαναστατική πολιτική οργάνωση που προέκυψε από την Εξέγερση του Ταμπόφ το 1920, εν μέσω του Ρωσικού Εμφυλίου Πολέμου. Η οργάνωση καθοδηγούνταν από τον πρώην Σοσιαλ-Επαναστάτη πολιτικό Αλεξάντερ Αντόνοφ. Ο αυτό-διακηρυγμένος σκοπός της οργάνωσης, όπως πιστεύει ο Δρ Κοβάλσκι, ήταν "η ανατροπή των Κομμουνιστών-Μπολσεβίκων".

Παραπομπές
----------

1. ↑  «The Programme of the Union of Toiling Peasants (Tambov)». Αρχειοθετήθηκε από το πρωτότυπο στις 16 Μαΐου 2010. Ανακτήθηκε στις 8 Απριλίου 2016.
2. ↑  Kowalski, Ronald I. The Russian Revolution: 1917-1921. Routledge sources in history. London: Routledge, 1997. p. 232.

Εξωτερικοί σύνδεσμοι
--------------------

* «Programme of the Union of Toiling Peasants». web.archive.org. Αρχειοθετήθηκε από το πρωτότυπο στις 10 Ιουνίου 2011. Ανακτήθηκε στις 8 Απριλίου 2016. CS1 maint: Unfit url (link)
Η **ΡΦΚ Σεραίν** είναι Βελγική ποδοσφαιρική ομάδα με έδρα το Σεραίν στην επαρχία της Λιέγης. Αγωνίζεται στην β΄ κατηγορία Βελγίου από τη σεζόν 2009-10 ως Ρουαγιάλ Μπουσσύ Ντουρ Μπορινάζ και ήταν παλαιότερα γνωστή ως **Ρουαγιάλ Φρανκς Μπορέν** μέχρι την έναρξη της σεζόν 2008-09. Η έδρα της ομάδας είναι το Σταντ ντυ Παιρέ.

Ιστορία
-------

Ο σύλλογος ΚΣ Μπουσσύ-Μπουά ιδρύθηκε το 1918 στο Μπουσύ. Το 1982, ο σύλλογος συγχωνεύθηκε με την ΚΣ Ελούζ, μια ομάδα από την γειτονική πόλη του Ελούζ, στο δήμο Ντουρ, και μετονομάστηκε σε **Ρουαγιάλ Φρανκς Μποραίν Μπουσσύ-Μπουά Ελούζ**. Το 1984-85, κέρδισαν την Προμοσιόν Β, την 4η κατηγορία Βελγίου, και προβιβάστηκαν στην τρίτη κατηγορία. Εκείνη τη στιγμή, απλούστευσαν το όνομα τους σε Ρουαγιάλ Φρανκς Μποραίν. Ο σύλλογος παρέμεινε στην Γ΄ κατηγορία μέχρι τη σεζόν 1994-95. Μετά από τέσσερις σεζόν στην Προμοσιόν, η Ρουαγιάλ Φρανκς Μποραίν επανήλθαν στη τρίτη κατηγορία. Στη σεζόν 2008-09, έφτασαν στη Β ΄κατηγορία για πρώτη φορά στην ιστορία τους. Στη σεζόν 2009-10 τερμάτισαν 5οι.

Προπονητής είναι ο Κριστόφ Γκρεγκουάρ.

Παραπομπές
----------

1. ↑  «Belgium – Overview of teams». Pluto. Αρχειοθετήθηκε από το πρωτότυπο στις 1 Νοεμβρίου 2015. Ανακτήθηκε στις 5 Φεβρουαρίου 2011.
2. ↑  «Classements finals des divisions supérieures 1984–85» (PDF). footbel.be. Αρχειοθετήθηκε από το πρωτότυπο (PDF) στις 6 Μαρτίου 2012. Ανακτήθηκε στις 5 Φεβρουαρίου 2011.
Σιδέρωμα σε σιδερώστρα, Κλίβελαντ, Οχάιο (1949)
Το σιδέρωμα γίνεται συνήθως με **σιδερώστρα**, ένα μικρό, φορητό, πτυσσόμενο τραπέζι με μία επιφάνεια ανθεκτική στη θερμότητα.

Μερικές σιδερώστρες εμπορικής ποιότητας ενσωματώνουν ένα στοιχείο θέρμανσης και ένα πεντάλ που λειτουργεί με κενό. Στις 16 Φλεβάρη του 1858 ο W. Vandenburg και J. Harvey κατοχυρωμένοι με δίπλωμα ευρεσιτεχνίας έφτιαξαν έναν πίνακα σιδέρωματος. Μία πραγματικά φορητή πτυσσόμενη σιδερώστρα για πρώτη φορά δημιουργήθηκε το 1875 από τον John B. Porter στον Καναδά. Η εφεύρεση περιλαμβάνει επίσης μια αφαιρούμενη πλακέτα. Το 1892 η Σάρα Μπουν έλαβε δίπλωμα ευρεσιτεχνίας στις Ηνωμένες Πολιτείες για βελτιώσεις στη σιδερώστρα, που επιτρέπει την καλύτερη ποιότητα σιδερώματος.

Παραπομπές
----------
Το **Σαμπλέ** (γαλλ.: *sablé*) είναι γαλλικό στρογγυλό στριφτό μπισκότο που προέρχεται από το Σαμπλέ-συρ-Σαρτ, στο Σαρτ.

Ιστορία
-------

Σύμφωνα με τα γράμματα της Μαρκίζ ντε Σεβινιέ, το μπισκότο δημιουργήθηκε για πρώτη φορά στο Σαμπλέ-συρ-Σαρτ το 1670.

Η γαλλική λέξη *sable* σημαίνει «άμμο», που είναι ο γαλλικός όρος που παίρνει τη θέση του στο ελληνικό «ψίχουλα», στο πλαίσιο του ψησίματος: στην αρχή της συνταγής, ο ψήστης τρίβει το κρύο βούτυρο με το αλεύρι και τη ζάχαρη για να σχηματίσουν σωματίδια ζύμης που μοιάζουν με τριμμένη φρυγανιά ή άμμο.

Συνταγή
-------

Ανάμεσα στις πιο γνωστές συνταγές του Σαμπλέ είναι αυτές του Λα Μερ Πουλάρντ, και τα μπισκότα του Σεν-Μισέλ και Ποντ-Αβέν.

Τα Σαμπλέ μπορούν να αρωματιστούν με αμύγδαλα, λεμόνι ή ξύσμα πορτοκαλιού.

Δείτε επίσης
------------

* Κατάλογος στριφτών μπισκότων
* Αμμώδες

Παραπομπές
----------

1. ↑  Herbst, S.T. (1987). *The Joy of Cookies*. Barron's. σελ. 51. ISBN 978-0-8120-5839-0. Ανακτήθηκε στις 20 Ιουνίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Sablés στο Wikimedia Commons